**Δελτίο τύπου – 2ο Φεστιβάλ Οίνου Θήβας**

Οινογνωσία 2023: Για δεύτερη χρονιά το Φεστιβάλ Οίνου Θήβας

Μετά την περσινή επιτυχία και τη θερμή ανταπόκριση από το κοινό, η Θήβα, πατρίδα του θεού Διονύσου, φιλοξενεί για δεύτερη χρονιά το Φεστιβάλ Οίνου (Οινογνωσία 2023). Το Φεστιβάλ θα πραγματοποιηθεί την Παρασκευή, 23 Ιουνίου, στον αύλειο χώρο του Αρχαιολογικού Μουσείου Θηβών, έναν χώρο που συνδέει την αρχαιοελληνική παράδοση με τη σύγχρονη ιστορία και με κοινό παρονομαστή τον οίνο.

Σε μια βραδιά αφιερωμένη στο κρασί και τους εκλεκτούς οινοπαραγωγούς της Στερεάς Ελλάδας, επίτιμος προσκεκλημένος θα είναι ο διακεκριμένος σεφ Γκίκας Ξενάκης, ο οποίος θα μας αποκαλύψει γευσιγνωστικά μυστικά για τον καλύτερο συνδυασμό τυριών και οίνου.

Το Φεστιβάλ Οίνου Θήβας διοργανώνεται από τον Δήμο Θηβαίων και τον Δημοτικό Οργανισμό Θήβας (ΔΟΘ), σε συνδιοργάνωση με τους Δήμους Τανάγρας, Αλιάρτου-Θεσπιέων, το Επιμελητήριο Βοιωτίας και την Εφορεία Αρχαιοτήτων Βοιωτίας.

Η Θήβα, σταυροδρόμι πολιτισμού της αρχαιότητας, αναδεικνύεται και σε σταυροδρόμι των ξεχωριστής ποικιλίας κρασιών της Στερεάς Ελλάδας.

Την Παρασκευή, 23 Ιουνίου, σας προσκαλούμε σε αυτό το μοναδικό ταξίδι οινογνωσίας.

* Είσοδος ελεύθερη
* Ώρα έναρξης: 18:00

Οργανωτική υποστήριξη: Event Concept by Vasianna